**การดำเนินการเพื่อจัดการความเสี่ยงการทุจริต ประจำปี พ.ศ. 2562**

องค์การบริหารส่วนตำบลบือเระ ได้ดำเนินการป้องกันผลประโยชน์ทับซ้อน ผ่านกิจกรรมต่างๆ ดังนี้

1. **การสร้างจิตสำนึกและปลูกฝังให้บุคลากรมีคุณธรรมจริยธรรมไม่กระทำการทุจริตและ**

**ประพฤติมิชอบ**

 ได้มีการประกาศแสดงเจตจำนงสุจริต เสริมสร้างคุณธรรม และความโปร่งใสในการบริหารงานโดยนายกองค์การบริหารส่วนตำบลบือเระ (นายมาหะมะ สารอเอง) ได้ประกาศเจตจำนงว่าจะเป็นแบบอย่างที่ดีในการบริหารงาน มีความโปร่งใส ปราศจากการทุจริต เพื่อเสริมสร้างคุณธรรมจริยธรรมและความโปร่งใส ในการบริหารงานขององค์การบริหารส่วนตำบลบือเระ และให้คำมั่นที่จะนำพาคณะผู้บริหาร สมาชิกสภา พนักงานส่วนตำบล พนักงานครู พนักงานจ้างและบุคลากรในสังกัดองค์การบริหารส่วนตำบล บือเระ ทุกคน ให้ปฏิบัติราชการด้วยความซื่อสัตย์ สุจริต ยุติธรรม ควบคู่กับการบริหารจัดการที่มีประสิทธิภาพและร่วมมือและอำนวยความสะดวกแก่ประชาชน

1. **กฎระเบียบและแนวปฏิบัติเกี่ยวกับจัดซื้อจัดจ้าง**

การเงินและบัญชีโดยที่ในปัจจุบันกฎระเบียบและข้อบังคับต่างๆที่เกี่ยวข้องกับการเบิก

จ่ายเงิน การจัดซื้อจัดจ้าง มีการปรับปรุงเปลี่ยนแปลงตามนโยบาย ทำให้บุคลากรผู้ปฏิบัติงานขาดความรู้ความเข้าใจในเรื่องดังกล่าว ซึ่งอาจทำให้เกิดข้อผิดพลาดในการปฏิบัติงานได้ จึงได้จัดส่งเจ้าหน้าที่ที่เกี่ยวกับการจัดซื้อจัดจ้าง การเงินและบัญชี เข้ารับการอบรมเพื่อลดข้อผิดพลาดจากการปฏิบัติงาน และลดโอกาสที่มีความเห็นแย้งในเรื่องผลประโยชน์ทับซ้อนได้

1. **การประเมินคุณธรรมและความโปร่งใสในการดำเนินงานของหน่วยงานภาครัฐ**

**(Integrity and Transparency Assessment : ITA)**

 เพื่อให้บุคลากรในสังกัดองค์การบริหารส่วนตำบลบือเระ ได้เข้าใจเกี่ยวกับเกณฑ์การประเมินและการยกระดับการทำงาน รวมทั้งเตรียมเอกสารหลักฐานประกอบการประเมินให้สอดคล้องกับหลักเกณฑ์ จึงได้จัดส่งเจ้าหน้าที่ที่เกี่ยวข้องเข้าร่วมประชุมซักซ้อมทำความเข้าใจเรื่องดังกล่าว

1. **การให้ความรู้ในรูปแบบต่างๆ ดังนี้**
* การจัดทำคู่มือ ได้ทำคู่มือการพัฒนาส่งเสริมการปฏิบัติตามมาตรฐานทางจริยธรรม

การบริหารจัดการผลประโยชน์ทับซ้อน เพื่อสร้างความเข้าใจแก่บุคลากรและให้หลีกเลี่ยงการกระทำที่เข้าข่าย

ผลประโยชน์ทับซ้อน โดยมีสาระเกี่ยวกับแนวคิด//ความหมายของผลประโยชน์ทับซ้อนและสาระเกี่ยวกับประเภทหรือรูปแบบที่เข้าข่ายผลประโยชน์ทับซ้อน และกรณีตัวอย่างการทุจริตในรูปแบบต่างๆ

* การจัดการความรู้ (Knowledge management) โดยการนำคู่มือดังกล่าวถ่ายทอดผ่าน

กระบวนการแลกเปลี่ยนการเรียนรู้ในการประชุมประจำเดือน และเผยแพร่ในเว็บไซต์ขององค์การบริหารส่วน

ตำบลบือเระ